
** Informácie pre rodičov budúcich prváčikov**

   ***Riaditeľstvo Spojenej školy Juraja Turza oznamuje rodičom, že***

***pre školský rok 2023/2024 sa uskutoční 1.4.2023 prezenčnou formou, teda za účasti detí a oboch  rodičov.***

**Podľa §144 a, zákon 245/2008 účinné od 1.1.2000 sa na prihláške vyžaduje podpis oboch zákonných zástupcov**

V termíne **od 1.03. do 24.03. 2023 rodič vyplní elektronickou formou prihlášku** na stránke [www.zsturzovka.edupage.org](http://www.zsturzovka.edupage.org)cez aplikáciu: Elektronická prihláška - Zápis žiakov do 1. ročníka.

**V sobotu 1.4.2023 zákonný zástupca žiaka prinesie  rodný list dieťaťa a prevezme si rozhodnutie o prijatí žiaka.**

Prosíme rodičov, aby vypísali všetky údaje a položky uvedené v prihláške.

**Prosíme, vo všetkých dokumentoch používajte diakritiku! Vami zadané údaje sa automaticky preklápajú do školského informačného systému, teda  aj s chybami.**

**Zapísať svoje dieťa do 1. ročníka pre školský rok 2023/2024 je povinný každý zákonný zástupca ktorého dieťa:**

1. dovŕši 6 rokov do 31.08.2023 ( t.j. deti narodené od 1.9.2016 do 31.8.2017)

2. malo odklad v školskom roku 2022/2023

3. plánuje odklad na školský rok 2023/2024

Pri odklade povinnej školskej dochádzky podľa novely Školského zákona od 01.01. 2021 dochádza k zmene. Ak dieťa nedosiahlo školskú zrelosť ani po dovŕšení 6. roku veku, zákonný zástupca žiada riaditeľa materskej školy o pokračovanie plnenia povinného predprimárneho vzdelávania v materskej škole. K žiadosti bude potrebné doložiť: písomný súhlas príslušného výchovného poradenstva, písomný súhlas lekára pre deti a dorast, informovaný súhlas zákonného zástupcu. Z uvedeného vyplýva, že odklad povinnej školskej dochádzky bude zákonný zástupca riešiť so zástupkyňou pre MŠ – Evou Porvazníkovou. Odporúčame túto skutočnosť riešiť ešte pred zápisom do ZŠ a v prihláške uviesť do poznámky na konci prihlášky, že riešite odklad povinnej školskej dochádzky.

**Základné informácie o tom, čo by vaše dieťa pred vstupom do školy malo vedieť, ako rozprávať, aby bez problémov zvládlo nároky 1. ročníka:**• samostatne sa obliecť a obuť sa  
• zapínať gombíky a zaväzovať šnúrky  
• samostatne sa najesť a zvládať základné hygienické návyky  
• poznať a rozlíšiť základné farby  
• poznať názvy častí svojho tela  
• poznať o sebe základné informácie (meno, adresu, vek)  
• poznať názvy geometrických tvarov  
• spočítať predmety do 5  
• nakresliť postavu so všetkými základnými znakmi  
• naučiť sa naspamäť detskú básničku alebo pesničku  
• vie sa orientovať v priestore - vie určiť hore, dole, vpredu, vzadu, vpravo, vľavo, nad  
 pred, prvý, posledný  
• vie sa vyjadrovať plynule aj v zložitejších vetách  
• kresliť tak, že línie sú pevné a neroztrasené, uspokojivo obkresliť podľa predlohy  
 rôzne útvary (štvorec, kruh, srdce,...)  
• porozprávať obsah krátkej rozprávky  
• poznať mená niektorých zvierat a rastlín.

**Rozpis preberania rozhodnutí v sobotu 1.4.2023**

|  |  |  |
| --- | --- | --- |
| **P.Č.** | **hodina** | **Priezvisko podľa začiatočného písmena** |
| **1.** | **8,00-8,30** | **A - C** |
| **2.** | **8,30 – 9,00** | **D - G** |
| **3.** | **9,00 – 9,30** | **H - J** |
| **4.** | **9,30 -10,00** | **K - L** |
| **5.** | **10,00 – 10,30** | **M - R** |
| **6.** | **10,30 – 11,00** | **S - Z** |

**Čo škola ponúka?**


* zmodernizované pavilóny školy, špeciálne odborné učebne technickej výchovy, chémie, fyziky a biológie
* počítačové učebne - výučbu informatiky
* modernú formu výchovy a vzdelávania s interaktívnym vyučovaním a využitím interaktívnych tabúľ
* možnosť využitia školskej kuchynky a školských dielní na získanie manuálnych zručností žiakov
* jazykové učebne pre anglický a nemecký jazyk
* rôzne záujmové krúžky - CVČ umiestnené v areáli školy
* tvorivé dielne, zbierky
* zapojenie a organizácia súťaží a predmetových olympiád
* možnosť výletov, exkurzií, výchovných koncertov
* možnosť detských táborov počas prázdnin
* možnosť rozvíjať športové aktivity v našej telocvični, na školskom ihrisku a bezplatné využitie športovísk mesta
* výborné materiálne podmienky pre výchovno – vzdelávací proces - inovované IKT technikou - interaktívne tabule, počítače, projektory, možnosť rozvíjať počítačovú gramotnosť s využitím  počítačových učební a multimediálnej učebne i v poobedňajších hodinách v CVČ
* jazykovú gramotnosť v anglickom a nemeckom jazyku
* možnosť využívať školskú knižnicu
* škola v prírode pre žiakov 4. ročníka
* plavecký výcvik pre žiakov 4. ročníka a 6. ročníka a plavecké krúžky v CVČ
* korčuliarsky výcvik v 5. ročníku
* lyžiarsky výcvik v 7. ročníku
* školský klub detí. V prevádzke bude ranný a poobedný klub
* kvalifikovaní asistenti učiteľa
* stravovanie v školskej jedálni
* ovocný program
* využívanie bylinkovej záhradky vo výuke
* malá meteorologická stanica v areáli
* služby špeciálneho pedagóga
* spolupráca s mestom Turzovka a s organizáciami v meste : KaSS, dobrovoľný hasičský zbor, FK Tatran, jednota dôchodcov
* a mnoho ďalších aktivít

**Ponúkame možnosť zakúpenia pomôcok pre všetkých budúcich prvákov hromadne.**

Cena ponúkaného balíka / predpísané zošity k šlabikáru, zošity s pomocnou linajkou, zošity na SJL a MAT , výkresy, farebný papier, plastelína, voskovky, ceruzky, guma, lep. tyčinka tuhá, štetce... / **je 30 eur**. Svoju záväznú objednávku zapíšte do poznámky na konci prihlášky.

**Peniaze je potrebné poslať v termíne 1.3.2023 – 24.3.2023 na účet :**

**SK35 5600 0000 0063 8938 8003, variabilný symbol:2024, do poznámky meno dieťaťa**

V prípade akýchkoľvek nejasností, alebo problémov pri odosielaní elektronickej prihlášky nás kontaktujte mailom alebo telefonicky:

[zsturzovka@gmail.com](mailto:zsturzovka@gmail.com)

+421 918882761 – Mgr. Alena Malíková zástupca RŠ